Държавен вестник, бр. 81, 2000 г., стр. 56

С Т Р .  56
Д Ъ Р Ж А В Е Н   ВЕ С Т Н И К
Б Р О Й  81
тели “Отворено” и “Затворено”. Ремонтните
работи по тръбопроводите, арматурата и пос-
тавянето и снемането на заглушаващи тапи,
които отделят ремонтирания участък от тръ-
бопровода, се извършват по правилата на на-
рядната система.
Чл. 454. (1) Топлинната изолация на тръбо-
проводите и арматурите се поддържа в изправно
състояние по цялата дължина на полагането.
(2) Топлинната изолация на тръбопроводи,
които са монтирани на открито, и на тези, ко-
ито са в близост до маслени резервоари, масло
и мазутопроводи, е облицована с метално или
друго защитно покритие.
(3) Тръбопроводи, които са в близост до
кабелни линии, имат метално покритие.
(4) Тръбопроводите и арматурата за топло-
носители с температура, по-ниска от тази на
околната среда, са защитени от корозия и имат
хидро- и топлоизолация.
Чл. 455. (1) Изолацията на тръбопроводи,
които нямат защитно покритие, се оцветява, а
на защитените с покритие се нанасят маркиро-
въчни пръстени.
(2) Оцветяването и надписите на тръбопро-
водите съответстват на изискванията на дейст-
ващата техническа нормативна уредба.
Г л а в а  т р и д е с е т  и  п ъ р в а
СПОМАГАТЕЛНИ ТОПЛОМЕХАНИЧНИ
СЪОРЪЖЕНИЯ
Чл. 456. (1) Спомагателните топломеханич-
ни съоръжения са част от уредбите на основни-
те топломеханични съоръжения (котли, турби-
ни). Те включват подгревателите за високо,
средно и ниско налягане, редукционно-охлади-
телните уредби, помпите, вентилаторите, тех-
ническите резервоари, импулсните линии и
всички други устройства, без които основните
съоръжения не могат да функционират.
(2) Разпределението на спомагателните топ-
ломеханични съоръжения за обслужване от
експлоатационния персонал се определя със
заповед от ръководителя по експлоатацията на
енергийния обект.
Чл. 457. При експлоатацията на спомага-
телните топломеханични съоръжения, които
подлежат на държавен технически надзор, се
спазват изискванията на действащата норма-
тивна уредба и предписанията на контролни-
те органи.
Чл. 458. Не се допуска работа на спомага-
телните топлотехнически съоръжения без инс-
трукция за експлоатацията им.
Чл. 459. Изправността на технологичните
защити и блокировки на спомагателните съоръ-
жения се проверява периодично в срокове, опре-
делени с местна инструкция, и всеки път след:
1. неселективно заработване на защита, пре-
ди да бъде отново включена в работа;
2. основен ремонт;
3. престой повече от 3 денонощия.
Чл. 460. (1) Всички спомагателни топломе-
ханични съоръжения, които се намират в го-
товност за незабавно пускане или са в режим на
автоматично включване на резерва (АВР), се
поддържат в изправно състояние и постоянно
подгрявани (ако това се налага).
(2) Спирателната арматура по тръбопрово-
дите към автоматично включваните резервни
съоръжения се намира в отворено състояние.
(3) Действието на АВР се проверява перио-
дично по местна инструкция. Плановото прев-
ключване от работещо на резервно съоръже-
ние се извършва най-малко веднъж месечно.
Чл. 461. Не се допуска включването в работа
на спомагателни топломеханични съоръжения
при установена неизправност на:
1. устройствата за защита, автоматика и
блокировки;
2. автоматичното регулиране на процесите,
когато параметрите за регулиране (налягания,
температури, нива, дебити, концентрации, обо-
роти и др.) не могат да се поддържат в допусти-
мите граници чрез ръчно управление;
3. видими дефекти, които биха довели до
опасност за живота на хора, пожар или разру-
шаване на съоръжение;
4. аварийно изключване, без причината за
него да е била открита и отстранена.
Чл. 462. Не се допуска експлоатацията на
спомагателни топломеханични съоръжения в
следните случаи:
1. работните параметри не могат да се под-
държат в допустимите граници с ръчно управ-
ление, когато автоматичното регулиране е из-
ведено от действие;
2. неизправности в предпазните устройства,
защитите и блокировките, както и с изведени
от действие защити и блокировки;
3. повреди, които в процеса на експлоатация
се развиват и могат да доведат до авария, пожар
или опасност за персонала;
4. неизправност на системата за рециркула-
ция на помпите, ако такива има по проект;
5. влошаване на условията на смазване и
охлаждане на съоръженията;
6. поява на вибрации, които превишават
допустимите граници;
7. повредено антикорозионно покритие;
8. след авария, когато се налага извършване-
то на ремонт.
Чл. 463. Експлоатацията на спомагателните
топлотехнически съоръжения се осъществява
при условия, които осигуряват:
1. работа по проектната схема;
2. липса на пропуски на работен флуид;
3. изправност на топлинната изолация, ко-
гато има такава;
4. работа с минимален разход на енергия,
охлаждаща вода, масло и смазочни материали.
Г л а в а  т р и д е с е т  и  в т о р а
ПЕПЕЛОУЛАВЯНЕ И ПЕПЕЛОИЗВОЗ
Раздел I
Пепелоулавящи инсталации
Чл. 464. (1) При работа на котлите на твърдо
гориво се осигурява непрекъсната и ефективна
работа на пепелоуловителите.